**Ministru kabineta noteikumu projekta “****Grozījums Ministru kabineta 2020. gada 19. marta noteikumos Nr.150 “Noteikumi par garantijām saimnieciskās darbības veicējiem, kuru darbību ietekmējusi Covid-19 izplatība””**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav aizpildāms saskaņā ar MK instrukcijas 19 5.prim1 punktu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Grozījums Ministru kabineta 2020. gada 19. marta noteikumos Nr.150 “Noteikumi par garantijām saimnieciskās darbības veicējiem, kuru darbību ietekmējusi Covid-19 izplatība (turpmāk - MK Noteikumu projekts) sagatavots pēc Ekonomikas ministrijas iniciatīvas, lai nodrošinātu caurskatāmu, aktuālu un pilnīgu sabiedrībai pieejamu informāciju par valsts budžeta līdzekļu izlietojumu atbalsta pasākumiem Covid-19 seku mazināšanai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar šo MK Noteikumu projektu Ekonomikas ministrija ierosina veikt grozījumu un papildināt to ar 21.1 punktu, lai nodrošinātu caurskatāmu, aktuālu un pilnīgu sabiedrībai pieejamu informāciju par valsts budžeta līdzekļu izlietojumu atbalsta pasākumiem Covid-19 seku mazināšanai un faktiski pieejamo līdzekļu atlikumu, tiek noteikta prasība, ka akciju sabiedrība “Attīstības finanšu institūcija Altum" (turpmāk - Altum) publicē informāciju par visām garantijām, par kuru piešķiršanu noslēgti līgumi MK Noteikumu projekta ietvaros, norādot saimnieciskās darbības veicēja nosaukumu un piešķirtā atbalsta apmēru. Šādas normas iekļaušana MK Noteikumu projektā ir nepieciešama, lai saglabātu konsekvenci par publicitāti ar pārējām Covid 19 seku mazināšanas programmām, kur šāda prasība jau ir noteikta.  Tāpat uz šāda saraksta publiskošanu ir norādījusi Latvijas Tirdzniecības un rūpniecības kamera: “[…]Vēršam uzmanību, ka LTRK ieskatā pilnvērtīgai informācijai par valsts budžeta jeb sabiedrisko līdzekļu izlietojumu ir jābūt izsekojamai un pieejamai jebkuram interesentam. Tikai īstenojot caurspīdīgu un uz labas pārvaldības nodrošināšanu vērstu informācijas apriti par valsts budžeta līdzekļu izlietojumu, var gūt pārliecību par valsts budžeta līdzekļu izlietojuma efektivitāti un lietderību. LTRK ieskatā valsts pārvaldei ir jāsekmē informācijas pieejamība par komersantu saņemto atbalstu, ne tikai norādot atbalsta saņēmēju nosaukumus, bet publicējot arī informāciju par saņemtā atbalsta apmēru.  Ievērojot minēto, aicinām nodrošināt publiski pieejamu informāciju par valsts īstenoto atbalsta programmu atbalsta saņēmējiem, tostarp saņemtā atbalsta apmēru.”  Tāpat uz šādas informācijas pieejamību ir norādījusi Fiskālās disciplīnas padome Monitoringa ziņojumā Nr.6: “[…] Ir nepieciešams izveidot efektīvāku valsts atbalsta instrumentu piešķiršanas uzraudzību. Altum ir koncentrējusies liela finansiālā atbildība. Labas pārvaldības un finanšu risku novēršanas nolūkā informācijai par Altum piešķirtajiem atbalsta instrumentiem un apstiprinātajiem projektiem ir jābūt publiski pieejamai. […]”.  Par publicitātes prasību precizēšanu ir norādīts arī Valsts kontroles 2020.gada revīzijas Nr.2.4.1-36/2020 “Par Latvijas Republikas 2020.gada pārskatu par valsts budžeta izpildi un par pašvaldību budžetiem” ietvaros sagatavotā starpziņojuma “Ekonomikas ministrijai piešķirtie līdzekļi ieskaitīšanai akciju sabiedrības “Attīstības finanšu institūcija Altum” rezerves kapitālā saimnieciskās darbības veicēju atbalstam Covid-19 krīzes seku mazināšanai” secinājumos. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Altum |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā reģistrēti saimnieciskās darbības veicēji |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |
| --- | --- |
| **IV. Tiesību akta projekta ietekme uz spēkā esošo tiesību normu sistēmu** | |
| Projekts šo jomu neskar. |

|  |  |
| --- | --- |
| **V. Tiesību akta projekta atbilstība Latvijas Republikas starptautiskajām saistībām** | |
| Projekts šo jomu neskar | |

|  |
| --- |
| **1. tabula Tiesību akta projekta atbilstība ES tiesību aktiem** |
| Projekts šo jomu neskar | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | MK Noteikumu projekts publicēts Ekonomikas ministrijas tīmekļavietnē sabiedriskai apspriešanai. |
| 2. | Sabiedrības līdzdalība projekta izstrādē | Tiks izskatīti priekšlikumi, ja tādi tiks saņemti publiskās apspriešanas rezultātā.  Ar šo MK Noteikumu projektu tiek ņemts vērā Latvijas Tirdzniecības un rūpniecības kameras ieteikums par informācijas pieejamību Covid atbalsta programmām. |
| 3. | Sabiedrības līdzdalības rezultāti | Tiks izskatīti priekšlikumi, ja tādi tiks saņemti publiskās apspriešanas rezultātā.  Ar šo MK Noteikumu projektu tiek ņemts vērā Latvijas Tirdzniecības un rūpniecības kameras ieteikums par informācijas pieejamību Covid atbalsta programmām. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Altum |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Grozījumu projekta izpilde tiks nodrošināta Altum esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

**Ekonomikas ministrs J.Vitenbergs**

**Vīza:**

**Valsts sekretārs E.Valantis**

K.Priedīte, 67013241

Kristine.Priedite@em.gov.lv